description: Заради усложнената пътна обстановка и предстоящите почивни дни от 3 до 6 септември главна дирекция "Национална полиция" предприема допълнителни мерки и организация за осигуряване безопасността на движението, ограничаване предпоставките за настъпване на тежки катастрофи и нарушения на Закона за движението по пътищата

title: КАТ засилва проверките по пътищата през празниците

maintext:
Фотограф: Асен Тонев
През предстоящите почивни дни полицията предприема засилени мерки за осигуряване безопасността на движението по пътищата, съобщиха от пресцентъра на МВР.Заради усложнената пътна обстановка и предстоящите почивни дни от 3 до 6 септември Главна дирекция "Национална полиция" предприема допълнителни мерки и организация за осигуряване безопасността на движението, ограничаване предпоставките за тежки катастрофи и нарушения на Закона за движението по пътищата.Допълнителни екипи от пътни полицаи ще бъдат разпределени по автомагистралите и главните пътища, както и в районите на участъци с концентрация на инциденти; пътни възли; кръстовища; участъци с временна организация на движението; бензиностанции; крайпътни паркинги; мотели и заведения. Засиленото полицейско присъствие ще бъде от 10 до 16 ч. на 3 септември и от 10 до 20 ч. в последния почивен ден - 6 септември.Заради специализирани полицейски операции, през почивните дни предстоят и проверки за алкохол и неправоспособни шофьори. Те ще се извършват от оборудвани с камери служебни автомобили или "по метода за широкообхватен контрол". Проверки ще се извършват и по третокласни и общински пътища, подходи и райони на питейни и развлекателни заведения, включително и в нощните часове.При инспекциите полицаите ще следят за използването и на обезопасителни колани, за задължителна застраховка "Гражданска отговорност", за управление на нерегистрирани и неизправни автомобили, мотоциклети, мотопеди, липса на винетки и др.Въвеждането на временна организация и стриктен контрол по ограничаване на движението по пътищата на превозни средства, предназначени за превоз на товари с технически допустима максимална маса над 12 тона, включително и тези с ремаркета и полуремаркета, селскостопанска и земеделска техника, трактори и специализирана строителна техника на 2 и 6 септември, ще става след съгласуване с териториалните структури на агенция "Пътна инфраструктура" и изпълнителна агенция "Автомобилна администрация".


description: Към настоящия момент договорените средства по всички програми възлизат на 26,06 % от предвидения бюджет - над 5 млрд. лева. Но общият размер на реално изплатените средства възлиза на 4,12 % (близо 800 млн. лева) от бюджета на програмите.

title: За три месеца България трябва да изпълни 14 условия, за да избегне спиране на европари

maintext:
конкурентоспособност" (
За три месеца страната ни трябва да завърши изпълнението на 14 от 45 предварителни условия по европейските програми, за да избегне спиране на средства в отделни сектори през 2017 г. В същото време договорените към момента пари са в размер на над 5 млрд. лева, което е 26 % от целия бюджет, но разплатените средства са едва 800 млн. лева. Това се разбира от справка, предоставена на "Дневник" от екипа на ресорния вицепремиер Томислав Дончев.Става въпрос за финализиране на мерки по предварителни условия, които касаят обществените поръчки, науката и иновациите, предотвратяването на риска от бедствия, водите, транспорта, интеграцията на ромите, статистическите системи, морското дело и др. Те са част от план за действие на правителството, чието изпълнение стартира през 2014 г. и трябва да завърши в края на т.г. Според разпоредбите на общия за Европейските структурни и инвестиционни фондове (ЕСИФ) Регламент 1303/2013 г. неизпълнението на предварителните условия означава спиране на средствата за съответния сектор през 2017 г. Проверка от страна на Европейската комисия (ЕК) за цялостното изпълнение се очаква да стартира от януари, преди което обаче България трябва да отчете своята официална самооценка за него."Към момента в Брюксел са докладвани за изпълнени 31 от 45 условия. Създадена е организация и се проследява напредъка по останалите условия, които подлежат на изпълнение до края на годината, за да бъдат финализирани в срок. На този етап не се отчита забавяне в изпълнението. В този смисъл спиране на финансирането от ЕС не се очаква", обясниха от екипа на Дончев.Преди няколко месеца имаше притеснения дали водната реформа, която касае окрупняване на операторите и създаване на водни асоциации, ще завърши в срок. От екипа на Дончев обясниха, че към настоящия момент е направено всичко на територията на 20 от 28 области у нас да има по един ВиК оператор и 250 от 265 общини да бъдат обхванати с договорни взаимоотношения. "Сключени са договори между асоциациите по ВиК и операторите на обособените територии в 27 от 28 области, в т. ч. за всички обособени територии с консолидирани ВиК оператори. Предстои сключването на последния такъв договор", обясниха от екипа по еврофондовете. Напредъкът в сектора се оценява като видим.В друга проблемна област - обществените поръчки, вече са осъществени не само необходимите нормативни уредби (приет бе изцяло нов закон - б.а.), но и работи нова система за предварителен контрол на случаен и систематичен принцип, която е в сила от септември. Към момента са разработени и правила за работа на Методическия съвет, който ще осъществява и последващ контрол. В него трябва да участват Сметната палата, Агенцията по обществени поръчки и Агенцията за държавна финансова инспекция. Финализира се и програмата за обучение по обществени поръчки.Сред областите, в които условията са докладвани за изпълнени, са здравеопазване, образование, енергетика, малки и средни предприятия, интелигентна енергия, отпадъци, заетост и административна ефективност.Към настоящия момент договорените средства по всички програми възлизат на 26,06% (над 5 млрд. лева) от предвидения бюджет. Но общият размер на реално изплатените средства е 4,12% (близо 800 млн. лева) от бюджета на програмите, сочи справка, изготвена за "Дневник" от екипа на Дончев.Най-висок е процентът на договорени средства по оперативна програма "Транспорт и транспортна инфраструктура" (ОПТТИ) - 47,10%, следвани от оперативна програма "Развитие на човешките ресурси" (ОПРЧР) - 41,05% и оперативна програма "Иновации иОПИК) - 38,68%. Най-висок е процентът на реално разплатените средства по ОПРЧР - 9,47%.По-сериозно първоначално забавяне има по Програма за морско дело и рибарство (ПМДР), но то се дължи на най-късното й приемане, обясниха от екипа на Дончев. От там обаче обясниха, че изпълнението на програмите от настоящия програмен период 2014-2020 г. превъзхожда значително по всички показатели програмен период 2007-2013 г.

fasttext_language: bg


title: Хилда Казасян върна публиката на "Аполония" в златната ера на джаза

maintext:
[Аполония]
Изминаха 5 дни от празника на изкуствата "Аполония" в Созопол, който започна на 1 септември. В програмата за оставащите 4 продължава с литературни и кино премиери, най-актуалното от театралните сцени в България и музикални изпълнения - от джаз до фолклор.По време на този фестивал атмосферата в града напълно се променя, каза Хилда Казасян по време на джаз концерта вчера. С нея свириха Михаил Йосифов на саксофон, контрабасиста Димитър Карамфилов, Христо Йоцов бе на барабаните и Живко Петров на роял.Изпълнението на петимата и над 500 - те зрители създадоха усещането, че "златната ера" на джаза от времето на Чарли Паркър, Дизи Гилеспи, Джон Колтрейн и Майлс Дейвис не е приключила.На същата сцена тази вечер от 23 часа ще излязат проекта The Teacher на Цветан Недялков, Веселин Койчев, Христо Минчев и Кристиян Желев.Програмата на фестивала продължава с джаз.На 7 септември ще свири триото на пианиста Милен Киров, басиста Александър Луков и Стоян Янкулов.На следващата вечер Теодора Енаке-Аиша от Румъния и Теодосий Спасов ще представят етно-джаза. Програмата приключва в изпълненията на Камелия Тодорова, акомпанирана от Живко Петров и квартета на Белослава, Мирослава Кацарова, Андрония Попова и Хилда Казасян.Фолклорният ансамбъл "Филип Кутев" вчера превзе Созопол със своя спектакъл "Под Слънцето на България" на сцената на Амфитеатъра. Музиката се носеше из целия град, а свободни места за зрители нямаше - за това пък имаше много правостоящи.В оставащите дни на сцената на Амфитеатъра са предвидени спектакълът "Ехо от Тракия" на Иво Папазов и оркестър "Тракия", концерти на Владимир Ампов (8 септември) и групата Д2 (9 септември). За финал на 10 септември е съвмеството изпълнение на формацията "Фондацията" и Бургаската филхармония с диригент Владимир Джамбазов.Един комедиен прочит на романа "Бел Ами" на френския писател Ги дьо Мопасан бе изигран на сцената в читалище "Паисий Хилендарски". Пиесата се играе в "Малък градски театър" (МГТ) в София и е режисирана от Бина Харалампиева, а в главната роля на Жорж Дюроа влиза Калин Врачански, за чийто образ мустаците са от основно значение.Другата пиеса от МГТ е "Пилето" от Васил Дуев. Тя ще бъде поставена от 18:30 днес.За следващите два дни в програмата влиза "Времето е спряло" на Ивайло Христов от софийския "Театър 199" и "Ничия Земя" на Стоян Радев, която направи премиерата си в Народния театър "Иван Вазов" през януари.Премиера на своя нов филм "Маймуна" с участието на Леонид Йовчев направи режисьора Димитър Коцев -"Шошо".Другата кинопремиера от програмата на "Аполония"- на филма "Слава" на Кристина Грозева и Петър Вълчанов ще бъде на 8 септември.Преди нея ще бъда прожектирани филмите "Каръци" на Ивайло Христов днес и "Прокурорът, защитникът, бащата и неговият син" на Иглика Трифонова на 8 септември. Всички филми са от 23:00 в читалище "Паисий Хилендарски".


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 26 септември 2016 г.

maintext: 1/16 снимки в галерията Участник в седмото по ред издание на Red Bull Cliff Diving World Series скача от платформа с височина 27.5 м на Стари мост в Мостар, Босна и Херцеговина.


description: Рециклирането на пластмасови отпадъци е ясна тенденция в дизайна.

title: Да се храниш върху маса от отпадъци

maintext:
[140 ideas]
Това по никакъв начин не си личи, защото тя е толкова елегантна, с красива гладка повърхност, която сякаш е инкрустирана с хиляди малки фрагменти, внимателно подредени по цвят, за да се постигне градация от бяло до тъмносиньо. Прилича на известното италианско terrazzo (вид подова мозайка), но всъщност е направена от пластмасови отпадъци, плуващи в океаните и замърсяващи бреговете им.
Името й
[140 ideas]
С проекта си Нийл цели да привлече вниманието към потенциала на материал, който в момента не само замърсява световните океани, но представлява и заплаха за обитателите им. Частиците пластмаса са сред най-опасните в морето. Достатъчно малки, за да бъдат погълнати от дори най-малката риба, те изпускат токсини и по този начин навлизат в хранителната верига. Установено е, че над 25% от морските риби имат химикали в кръвта си. Затова масата Gyro има и символично значение - тя показва как можем да превърнем нещо потенциално заплашващо живота и здравето в нещо красиво и полезно.
Процесът на изработването на масата е дълъг и сложен и включва международен екип, състоящ се от хора, занимаващи се с опазването на природата, които помагат за събиране на пластмасовите отпадъци, както и учени и дизайнери, с които Нийл работи. След като се съберат, парчетата от пластмаса се почистват, стерилизират и сортират по цвят, преди да бъдат смесени със смола, за да се създаде този пъстър композитен материал.
Разбира се, цената на Gyro едва ли е достъпна за повечето от нас - вероятно тя ще бъде около £4000, но авторът има за цел да създаде по подобна технология материал, който ще позволи използване в индустриален мащаб за бъдещи проекти. Например за работни плотове на кухни или за баня.
Всъщност австралиецът е само един от нарастващия брой на дизайнерите, използващи рециклирани материали за продуктите си - както луксозни мебели в ограничени бройки, така и напълно достъпни за масово потребление предмети за всекидневието.
Adidas
Днес можем дори да рециклираме пластмасата от дома си в суровини с помощта на машина, разработена от Дейв Хакенс, млад дизайнер от Холандия. При това без да са необходими някакви съществени инвестиции, защото, след като създава серия от машини за рециклиране на пластмаса, Хакенс прави своите планове общодостъпни, за да може всеки да намери инструкциите за тяхното конструиране.
А проектът му SMALL CHANGE, BIG DIFFERENCE беше част от последното издание на ONE DESIGN WEEK. С него видяхме на практика как глобалната инициатива на холандеца проектът да може да бъде възпроизвеждан от различни хора по целия свят се случва. Тогава български ученици и техен преподавател използваха плановете и видеоинструкциите на дизайнера, за да реализират две от машините за рециклиране на пластмаса.
Това са само няколко от примерите за решаване на проблема със замърсяването с пластмаси. Колекцията на ИКИА за 2017 година също включва серия от мебели, направени от рециклирана дървесина и пластмаса от стари опаковки и отпадъци от собствени фабрики на компанията.
Тенденцията все повече дизайнери да насочват усилията си към специални проекти и цялостни системи за решаване на глобални проблеми през последните години нараства особено много. Интересът към дизайн за обществото води до все повече конкретни примери за амбициозни социални проекти. А резултатът от всичко това със сигурност ще бъде положителна промяна в обществото и личния ни начин на живот.
Gyro идва от думата, която се използва за въртящите се спирали от пластмасови отпадъци, носени от океаните. Създадена е от австралийския дизайнер Броуди Нийл специално за участието на Австралия в състоялото се наскоро първо Биенале на дизайна в Лондон (London Design Biennale 2016, 7 - 27 септември). Темата на биеналето Utopia by Design ("Утопия чрез дизайн") е избрана не само заради 500-годишнината от изданието на известната книга "Утопия" на Томас Ман. "Въпросът как дизайнът може да допринесе за по-добър свят не може да бъде по-навременен. Това е спорнa тема. Може би дизайнът не прави нещата по-добри. Нека да видим как хората реагират", казва Кристофър Търнър, директор на биеналето.също пуснаха това лято ограничена бройка спортни обувки с горна част, направена точно от рециклирана пластмаса, извадена от морето, които могат не да се закупят, а да се спечелят. Желаещите да ги спечелят трябва да участват в състезание в социалната мрежа Instagram, като покажат видео с личния си ангажимент срещу пластмасата за еднократна употреба.


title: България е начело в групата след две равенства в другите мачове

maintext:
България има две точки преднина пред фаворитите в групата
[LAP.bg]
След Българският национален отбор по футбол е еднолично на върха в група А от квалификациите за световното първенство в Русия през 2018 г.След трудната победа с 4:3 срещу Люксембург воденият от Ивайло Петев състав има три точки. В другите два мача се получиха равенства - Беларус и Франция не си отбелязаха голове, а Холандия стигна до 1:1 при гостуването си на Швеция.
Холандия изигра впечатляващо второ полувреме срещу Швеция, но стигна само до равенство
След месец българският отбор има две трудни гостувания - на 7 октомври е мачът с Франция, а три дни по-късно е този с Швеция.Скандинавците поведоха срещу Холандия в края на първото полувреме. Тогава след центриране на границата на наказателното поле Маркус Берг открадна топката и с много техничен удар прехвърли вратаря на "лалетата".След почивката Холандия игра много силно и имаше пълно превъзходство. Гостите отправиха цели 17 удара, шест от които точни, но успяха само да изравнят.В 67-ата минута след удар на Янмаат вратарят Робин Олсен спаси. Топката обаче попадна в Уесли Снайдер, който вкара за 1:1.В Беларус французите имаха пълно превъзходство както във владението на топката, така и в създадените положения. "Петлите" не можаха да вкарат при никой от 23-те си изстрела и си тръгват с точка.В 60-ата минута Оливие Жиру улучи гредата, а в останалите случаи вратарят Андрей Горбунов спаси ударите на играчите на съперника.


title: NASA изпраща днес сонда да донесе проба от астероид (видео)

maintext: За пръв път в историята си американската аеро-космическа агенция NASA изпраща в четвъртък вечер сонда към астероид със задача да го изследва и да опита да донесе обратно на земята парче от него.Ако изстрелването на ракетата носител мине без проблеми около 2 часа тази нощ българско време, това ще е началото на 7-годишната мисия OSIRIS-REx (съкращение от Origins, Spectral Interpretation, Resource Identification, Security-Regolith Explorer).Целта е космическият апарат да стигне през 2020 г. до астероида Бенну – скален къс с дължина едва 500 метра. Според учените той е своеобразна капсула на времето, защото би трябвало да е от епохата на раждането на Слънчевата система преди близо 4.5 милиарда години.В продължение на една година OSIRIS-Rex ще изследва астероида, за да събере данни от какво е съставен, как се движи през Слънчевата система и какъв е рискът той или друго подобно тяло да се блъсне един ден в Земята.Най-атрактивната част обаче е спускането до повърхността и "всмукването" в малък контейнер на материал, който да бъде върнат при учените на нашата планета. Това ще е по-скоро прелитане покрай астероида и контакт от няколко секунди, а не реално спускане и оставане на апарат върху него.За да се извършат всички планирани измервания, OSIRIS-REx трябва да вземе поне 60 грама проба. Има възможност за няколко опита, а събраното количество може да достигне 2 кг. За да има сигурност, че данните от последващите анализи ще са достатъчно убедителни, е нужно взимането на 150 грама материал.Доставянето му обратно на Земята е планирано за 2023 г.Подобно нещо вече е правено, но само веднъж – през 2005 г. японската агенция JAXA спусна апарат на астероид и взе проба.Според NASA астероидът Бенну, пътят до който е 7.2 млрд. километра, е от друг тип и е съставен от материалите от зората на Слънчевата система. Анализът му може да даде отговорна въпроси за формирането и състава на планетите, както и за възникването на живота на Земята.За изстрелването се използва ракета Atlas V – същата, с която към Плутон бе изведена сондата New Horizons. С нея от 2002 г. насам са направени над 60 успешни изстрелвания.Прогнозите са за 80% веротяност за добро време в четвъртък вечер, но ако има малко забавяне и в петък и събота условията не позволят старт, следващия "прозорец" е след 34 дни.


description: Шотландецът има предимството срещу съперника си и има шест победи от девет мача срещу него. Последният сблъсък между двамата обаче бе спечелен от Димитров с 6:7 (1), 6:4, 6:3 по време на "Мастърс" турнира в Маями в края на март.

title: Ще успее ли Григор Димитров отново да спре Анди Мъри

maintext:
В последния сблъсък между двамата победител бе българинът
Тази нощ Григор Димитров ще се изправи срещу световния №2 Анди Мъри в спор за място на четвъртфиналите на US Open.Осминафиналният двубой мужду двамата е първи от вечерната сесия на централния корт и ще започне в 02.00 часа българско време.Шотландецът има предимството срещу съперника си с шест победи от девет мача срещу него. Последният сблъсък между двамата обаче бе спечелен от Димитров с 6:7 (1), 6:4, 6:3 по време на мастърса в Маями в края на март.Димитров напомня за най-добрата си форма с изявите си от изминалия месец, в който в Синсинати достигна до втория си полуфинал на турнир от сериите "Мастърс", а сега за втори път в кариерата си се класира за осминафиналите на US Open. За първи път тези неща му се случиха през 2014, когато изигра най-силния си сезон.До момента в Ню Йорк той записа последователни победи срещу Иниго Сервантес Жоао Соуса , но заяви, че може да постигне и повече."Играл съм много мачове срещу Анди. Той е много корав съперник. Чувството да бъдеш във втората седмица на турнир от Шлема е страхотно. Не мисля обаче, че съм си свършил работата тук. Ще играя мач за мач и искам да стигна колкото се може по-далеч", каза Димитров.Мъри пък е на гребена на вълната и пристигна в Ню Йорк като олимпийски шампион. Той отстрани последователно Лукаш Росол Марсел Гранойер-Пуйо л, преди да срещне Паоло Лоренци, от когото загуби първи сет в надпреварата "Димитров е много добър тенисист. Той прави добре много неща на корта. Има добро усещане за играта, движи се добре. Очевидно не игра най-добрия си тенис в последните 18 месеца, но в последните седмици започна отново да играе много добре. Връща се на нивото на тениса, на който е способен. Ще е много труден мач. Това очаквам. И трябва да играя много по-добре, отколкото се представих срещу Лоренци, ако искам да победя", коментира Мъри предстоящия сблъсък.


description: Вицепремиерът и министър на вътрешните работи определи като "политическа атака" твърденията на банкера Цветан Василев, че съществува нерегламентирано политико-икономическо съдружие между Делян Пеевски и премиера Бойко Борисов.

title: Бъчварова смята, че Бокова не е убедителна, но не знае да се готви смяната й

maintext:
Фотограф: Георги Кожухаров
"Нямам информация за това, че правителството ще обсъжда смяна на кандидатурата на Ирина Бокова за генерален секретар на ООН с тази на Кристалина Георгиева, каза днес по Нова телевизия вицепремиерът и министър на вътрешните работи Румяна Бъчварова. Тя обаче не скри, че към момента представянето на българския кандидат за поста не е убедително и едва ли ще се стигне до "окончателно добро решение".В отговор на въпрос, Бъчварова подчерта, че ГЕРБ не са водили разговор за подкрепа на тяхната кандидат-президентска двойка с ДПС. Тя допълни, че с тази партия, подобни разговори обикновенно има преди втори тур на избори.Вицепремиерът и министър на вътрешните работи определи като "политическа атака" твърденията на банкера Цветан Василев , че съществува нерегламентирано политико-икономическо съдружие между Делян Пеевски и премиера Бойко Борисов. "Защо трябва да вярваме на този човек, след като той излъга толкова много българи?", попита риторично Бъчварова.Тя призова Цветан Василев да съдейства на правосъдието и да представи доказателства за твърденията си. "Ако са толкова съществени тези констатации, той има възможност да ги представи пред прокуратурата и да последват действия. Аз се надявам, че всички, които са засегнати там, да могат да представят доказателства, че това са неверни твърдения, допълни вътрешният министър.Попитана дали прокуратурата трябва да се самосезира по повод думите на Цветан Василев, Бъчварова отговори, че не може да говори от тяхно име. Тя обаче смята, че моментът за интервюто не е подбран случайно и то трябва да повлияе на резултатите от президентските избори.На въпрос за справянето на България с мигрантите, вътрешният министър каза, че граничарите са добре обучени, полагат неимоверни усилия и е мъчно, че темата се използва за политически спекулации.


description: Водещ остава натискът през заплахата на държавния секретар Джон Кери да спре контактите с Москва за Сирия, но сред тях има и военни варианти.

title: САЩ обсъждат удари по армията на Асад, твърди "Ройтерс"

maintext: В администрацията на президента Барак Обама е започнало обсъждане на това как да се реагира на подкрепяните от Русия удари на сирийската армия срещу обсадената част от град Алепо, в които стотици хора загинаха през последните дни, а генералният секретар н ООН Бан Ки Мун определи ситуацията като "по-лошо и от касапница".Водещ остава натискът през заплахата на държавния секретар Джон Кери да спре контактите с Москва за Сирия, но сред тях има и военни варианти, твърди "Ройтерс".Става дума за това да се позволи на съюзниците от Персийския залив да снабдят групировки в Сирия с по-модерно оръжие – но не и с преносими зенитни комплекси - на което досега Вашингтон се противопоставя. Друг вариант било нанасянето на въздушни удари по авиационни бази на Асад, но той бил малко вероятен поради вероятността в тях да загинат руски граждани.Опциите се обсъждат на по-ниско ниво, малко са като брой и сред тях няма такава с разполагане на значителен американски контингент. Все още това обсъждане не е довело до предлагане на Обама на конкретен набор от варианти. Не е ясно какво президентът ще предприеме и дали изобщо ще направи нещо.Обама категорично не желае страната му да се замесва в поредния билзкоизтоен конфикт с военен корпус, но критиците на това изчакване казват, че така инициативата е останала в ръцете на арабските страни от Залива, от една страна, и Русия, Асад и Иран, от друга.Въздушен удар по база далеч от сраженията между армията на Асад и бунтовниците на север би бил най-драматичният вариант, с който реално няма да се промени балансът на силите на терен, но "ще накара руснаците да се замислят".Обсъждат се изпращане на още американски военни ниструктори за кюрдските и бунтовническите групировки и разполагане на още американски и съюзнически военноморски и военновъздушни сили в Източно Средиземно море. Към този район вече пътува френски самолетоносач.Имало е и идея за спускане на хуманитарна помощ от въздуха в бунтовническите райони, но това би изисквало ескортиране от бойна авиация и тя е била снета надолу в списъка.


title: Започва разследване за корупция срещу националния треньор по футбол на Англия

maintext:
Алърдайс беше назначен за селекционер на Англия само преди два месеца
Селекционерът на Англия допълва, че това не е "никакъв проблем" и че познава агенти, които "го правят през цялото време".
Футболната асоциация на Англия започва разследване за корупция срещу селекционера на националния отбор Сам Алърдайс.61-годишният треньор е заподозрян, че е използвал ролята си, за да дава съвети как да бъдат заобикаляни правилата при трансфери на играчи срещу заплащане."Телеграф" публикува видео от среща между Алърдайс и мъже, представящи се за представители на фирма от Далечния Изток. Въпросната среща се е състояла през месец август, а мъжете са били репортери под прикритие.Във видеото Алърдайс заявява, че "глупавата" забрана за тристранна собственост на играчи може да бъда заобиколена.Алърдайс се договаря за бонус от 400 000 паунда и се съгласява да пътува до Сингапур и Хонконг като посланик. През миналата седмица отново се е състояла среща между треньора и "представителите на фирмата" от Далечния Изток.От "Телеграф" обясниха, че срещите със селекционера на Англия са част от десетмесечно разследване, което е открило множество доказателства за широкоразпространена практика на подкупи и корупция в британския футбол.Тристранна собственост на играчи беше забранена от Футболната асоциация още през 2008 г. след трансферните саги с Карлос Тевес и Хавиер Масчерано, чиито правата се държаха от офшорни фирми. През май миналата година тази практика изцяло бе спряна от ФИФА.Случаите на тристранна собственост са тези, при които инвестиционни дружества откупуват икономическите права на даден футболист или част от тях срещу инвестиция във футболния клуб, чиято собственост е. Тази практика беше определена като форма на робство от бившия президент на УЕФА Мишел Платини.От Футболната асоциация заявиха, че са поискали от "Телеграф" да им бъдат предоставени всички факти, свързани със случая.Алърдайс беше назначен за национален селекционер само преди два месеца, след като Рой Ходжсън подаде оставка заради провала на Евро 2016.По време на срещите, заснети от "Телеграф", новият треньор се подиграва на своя предшественик, критикува хората от Футболната асоциация и дори нарича принц Хари "много палаво момче".


title: Автогарите да имат категории и безжичен интернет, предлага Министерството на транспорта

maintext:
Фотограф: Георги Кожухаров
Министерството на транспорта е разработило промени в нормативната уредба, които предвиждат автогарите в страната да имат категории."До това решение се стигна, след като няколко месеца експерти от администрацията и представили на бранша обсъждаха различни варианти за създаването на нова система, която да гарантира предоставянето на качествени автогарови услуги за гражданите и превозвачите", обясняват от ведомството.Оттам допълват, че новите изисквания няма да създадат допълнителни тежести за собствениците на автогари, които ще бъдат разпределени в три категории.Предвидените критерии за определяне на дадена автогара в трета категория са почти идентични със съществуващите минимални задължителни изисквания, на които трябва да отговарят автогарите в страната.За категоризация на автогарите се заговори през април на среща на превозвачи с транспортния министър . Тогава те протестираха срещу сивата икономика в бранша, която определиха като най-големия си проблем.Въвеждат се мерки за сигурност във всички категории автогари и се повишават изискванията за осигуряване на достъпност и удобства за хората с увреждания и намалена подвижност.Предвижда се всички автогари да имат безжичен интернет, интернет страница и телефон за връзка.За първа и втора категория са въведени допълнителни критерии, свързани с удобствата и комфорта на пътниците в самата автогара, осигурената охрана, както и езиците, на които се предоставя информация по телефона и в интернет страницата, съобщават от ведомството, като не предоставят проекта с конкретните текстове.Автогарите първа категория трябва да имат обучен персонал и в тях да се предоставя безплатна помощ на хората с увреждания и намалена подвижностОт съобщението се разбира, че въз основа на категоризацията ще бъде изготвена и методика за определяне на цените на предоставяните услуги на автогарите. Към момента цените се формират свободно независимо от големината на автогарата и предлаганите в нея услуги.


title: Дел Потро отказа участие на турнира в Токио заради финала на купа "Дейвис"

maintext:
Дел Потро възвръща старата си форма, след като заради контузии бе извън кортовете за две години
Аржентинският тенисист Хуан Мартин дел Потро ще пропусне стартиращия следващата седмица турнир в Токио.Японските организатори на турнира бяха предоставили "уайлд кард" на тенисиста заради силното му представяне в последните месеци, в които игра финал на олимпийските игри в Рио и четвъртфинал на US Open.Самият Дел Потро отказа турнира, а причината е в подготовката на тенисиста за финала в турнира за купа "Дейвис".Между 25 и 27 ноември Аржентина се изправя срещу Хърватия в битка за трофея, а срещата ще се играе в Загреб.


description: "Видяхте, щом феновете изпращат отбора с ръкопляскания, значи са доволни от играта. Искахме да играем като равен с равен, нито сме се затваряли в глуха защита."

title: Дерменджиев обеща, че с играта си "Лудогорец" ще спечели още точки

maintext:
Дерменджиев е оптимист за бъдещето на "орлите"
[LAP.bg]
Наставникът на "Лудогорец" Георги Дерменджиев благодари на своите футболисти за показаното в двубоя срещу ПСЖ, въпреки загубата с 1:3 на стадион "Васил Левски".Той изрази увереност, че с подобна игра "орлите" ще спечелят още точки в групите на Шампионската лига."Искам да благодаря на футболистите за това, което направиха в този мач. Знаете каква е класата на ПСЖ, играем да се представим максимално добре. Имахме възможности, които пропуснахме. Това е игра на грешки, особено в един такъв турнир. Колкото по-малко грешиш, толкова по-голям е шансът да спечелиш", коментира специалистът пред bTV."Видяхте, щом феновете изпращат отбора с ръкопляскания, значи са доволни от играта. Искахме да играем като равен с равен, нито сме се затваряли в глуха защита. Мисля, че те останаха доволни от това, което показа "Лудогорец", каза още Дерменджиев."Това са само едни гадания (за пропуснатата дузпа на Моци), ако беше 2:2 е различно, но това е футболът. Това може да се случи във футбола. Ще вземем още точки. Ще ги вземем. С всеки един такъв мач този отбор израства. Виждате, че играят без притеснение. Ние ще си играем нашата игра, така че да можем да зарадваме феновете", завърши треньорът на "орлите".


title: "Ботев" (Пловдив) привлече бивш играч на ЦСКА

maintext:
Французинът е запознат с обстановката в България
[LAP.bg]
"Ботев" (Пловдив) привлече в редиците си Омар Косоко, обявиха от ръководството на "канарчетата".28-годишният французин изкара успешни тестове в отбора и подписа контракт с клуба до края на 2017 г.189-сантиметровият левичар има опит в българското първенство от престоя си в ЦСКА и "Литекс". В кариерта си Косоко е носил още екипите на френските "Амиен" и "Оксер" и швейцарския "Сервет". Последният тим във визитката му е френският "Мантой", който се състезава в пета дивизия.След пристигането на жълтата му карта Косоко ще бъде картотекиран и на разположение на треньорския щаб на "канарчетата".


title: Юношите на "Левски" допуснаха тежка загуба в младежката Шампионска лига

maintext:
Вратарят Шейтанов спаси отбора си от още по-голям разгром
[LAP.bg]
"Левски" претърпя много тежка загуба в младежката Шампионска лига от турския "Алтънорду".На стадион "Кемал Ататюрк" в Измир сините младежи допуснаха поражение с 0:5 и сложиха край на надеждите си да се класират напред в турнира преди реванша на "Герена" на 19 октомври.Българският отбор понесе много тежък удар още в третата минута, когато Георги Недялков беше изгонен с директен червен картон. Това предопредели случващото се до края на двубоя и с два гола преди почивката и още три след нея, турците се поздравиха с разгромната победа.Младите левскари не отправиха нито един удар към вратата на противника, като за сметка на това към тяхната имаше общо 21, 12 от които точни. На вратата обаче Димитър Шейтанов направи всичко по силите си и предотврати доста по-сериозно поражение.


description: Това, което ни се предлага в момента от основните ни политически опоненти, е липсата на кандидатури от самите партии, заяви премиерът Бойко Борисов на летен университет на младежката структура на ГЕРБ край Варна. "Смятайте колко трябва да е изпаднала една партия, за да търси работлив, честен човек извън нейните редици", каза Борисов на младите партийци.

title: Всеки може да извади един адмирал или пилот за президент, заяви Борисов (допълнена)

maintext:
Бойко Борисов
Фотограф: Юлия Лазарова
"Предизборната кампания не е само на жълтите павета. Като искаш да влияеш, да покажеш на тези хора отношение. Трябва да строиш - затова ние правим сега училища, детски площадки, пазари, ако щете", каза Борисов на младата си смяна.
На въпрос на младеж как МГЕРБ да помогне на партията в изборната кампания, Борисов му даде директни насоки за кампания в социалните мрежи: "Държавата в момента се крепи на два вида комуникация - на тези във "Фейсбук" и на тези, които са извън мрежата. На вашата възраст вие сте в мрежата. Казвайте направо: "Никой няма шанс да се доближи на светлинни години от това, което прави ГЕРБ!"
"Това, което ни се предлага в момента от основните ни политически опоненти, е липсата на кандидатури от самите партии", заяви премиерът Бойко Борисов пред събралите се на летен университет от младежката структура на ГЕРБ край Варна."Смятайте колко трябва да е изпаднала една партия, за да търси работлив, честен човек извън нейните редици. Да няма един в една партия, който да излезе и да каже ето това е нашето лице, а да се скриват зад инициативни комитети. Кой стои зад него, кой носи политическата отговорност. Това е много удобно да се направи, за да може след това да се каже, че ние не сме загубили изборите, ние бяхме инициативен комитет, подкрепяме някого", каза Борисов на младите партийци, цитиран от "Фокус"."На практика всеки може да извади един генерал, адмирал, пилот от гражданската авиация, за мен да караш от това сам един самолет и да возиш в друг двеста пътници е много по-отговорно, да вземеш пилот от гражданската авиация. Той поне е доказал, че се грижи за пътниците, да ги достави живи и здрави. Военният пилот кара един самолет и ако види, че не може да го кара – катапултира. Имаме такива случаи, машината се разбива, държавата плаща. Ето това имаме срещу нас като основен опонент. Въобще не коментирам личните качества", каза още Бойко Борисов. Думите му са за бившия шеф на ВВС генерал Румен Радев, който бе номиниран за кандидат-президент от БСП и АБВ, но в крайна сметка ще бъде регистриран от инициативен комитет в ЦИК.Борисов открехна завесата казвайки, че кандидат-президентската двойка на ГЕРБ ще бъде излъчена от хора, които са започнали, развивали са се и имат успешна кариера в рамките на политическата партия. "Другото е изключително безотговорно -да търсиш певци, артисти, военни, да ги подлъжеш", даде съвет Борисов.Ако ГЕРБ загуби президентските избори, трябва да попитаме хората наново кой искат да ги управлява и това трябва да стане незабавно, каза още Борисов. "Винаги съм вярвал в инстинкта на народа. Демокрацията е това – ако народът е преценил, ние трябва да се съобразим с това, което казва народът. Ако народът счита, че други ще се справят по-добре и на президентските избори вземе това решение, аз казах на първия тур, защото тогава очаквах БСП да имат кандидат, партиите да се преборим, за да се преброим... Но въпреки всичко считам, че ако ние загубим тези избори, трябва да попитаме хората наново кой искат да ги управлява и това трябва да стане незабавно", заяви Борисов. "Ние не може да мислим от името на хората кое е по-правилно. Има и такива управления – режимите са точно това. Ние сме различна партия, различни са ни ценностите и усещането към хората", добави още той."Не можем да се превърнем в място, откъдето да тръгва релокацията на мигрантите - нито народът ще го приеме, нито ние го приемаме, нито е правилно", заяви Борисов пред младежите от партията му. Той каза, че в началото предложенията му са срещали категорична съпротива и по никакъв начин европейските му колеги не са искали да го разберат."Моето предложение тогава беше да се затвори Балканският път, да се усилят с хора, техника, морските и сухопътни граници на България, Гърция и Италия", каза премиерът. Неговото първо предложение било незабавно да се затворят границите освен ГКПП-тата, а второто - страните, които са външна граница на ЕС да бъдат подкрепени с финанси, с техника и с хора. По-късно в Европа са заявили, че той е бил прав.Бойко Борисов разви пред младежите тезата си, че няма как с война да се постигне мир. "България между 60 и 80 млн. мисля, че на година, ни струва поддръжката на контингент в Афганистан. Ами като не е успешeн нашият износ на революция или на демокрация, защо продължаваме да го правим", попита риторично премиерът. "Ние продължаваме всяка година да държим българи там, да им рискуваме живота и да плащаме пари и в същото време оттам бягат по 50-60 души на нощ задържаме афганистанци. Значи нещо в дипломацията е сбъркано", направи извод премиерът.За споразумението на Турция с ЕС, което предвижда Турция да задържи мигрантите на нейна територия, а съюзът да премахне визите за турски граждани при спазване на определени условия, Борисов разказа: "Понеже участвах в неговото подписване, тогава всички знаеха, че това, което се приема дори е неизпълнимо, защото не виждах колеги като президента на Франция или канцлера на Австрия, които имат като национална доктрина Турция да е извън от ЕС, ще го обяснят като се върнат. Но толкова беше критична ситуацията тогава в Европа, ако си спомняте тогава на гръцко-македонската граница хървати с унгарци, пред военни конфликти бяхме тука на Балканите, че го подписахме, за да може да се задържат тези над 3 млн. в Турция."Според Борисов в дипломацията обикновено успешно е това, което работи и за двете страни. "За Европа работи ли тези хора да стоят далече от нейните граници - работи. За Турция работи ли да има партньор в лицето на ЕС, защото тя пък има доста изгоди в търговията – работи. Е, трябва ли да допуснем спорът да стане такъв, че ни едно от тези неща да не сработи? То не е в интерес нито на Европа, нито на Турция", каза още Борисов.


title: Рони О'Съливан и Марк Селби пристигат в София за снукър шоу

maintext:
Селби и О'Съливан ще премерят сили в новия формат Eleven 30
[Моник Лимбос]
Двубоите са част от новите серии Eleven 30. В тях се играе във формат 6 от 11 фрейма при максимално разрешени 30 секунди между удар.
Зала "Универсиада" ще посрещне първия мач
[Българска снукър федерация]
Михаела Таб ще е рефер на двубоите
[Българска снукър федерация]
Световният номер 1 в снукъра Марк Селби и петкратният световен шампион Рони О'Съливан пристигат днес за серия от два демонстративни мача на българска земя.Тази вечер двамата ще се срещнат в столичната зала "Универсиада", а утре ще направят шоу за публиката в зала "Колодрума" в Пловдив.Селби и О'Съливан ще пътуват днес с полет от Лондон и ще кацнат в София в 13.45 часа. В 17.00 часа двамата англичани ще имат среща с феновете, която ще се проведе в спортен бар "Ефбет Люлин".Там те ще раздават автографи и ще се снимат с желаещите, а междувременно ще бъде организирана томбола.Двубоят в "Универсиада" започва в 20.00 часа, а входовете ще бъдат отворени един час по-рано. Срещата ще бъде ръководена от популярната шотландска съдийка Михаела Таб, която за пръв път е на българска земя.Програмата за шоуто в Пловдив е сходна. Селби и О'Съливан ще се срещнат с феновете в 17.00 часа в местния спортен бар "Ефбет", а три часа по-късно ще застанат край масата в зала "Колодрума".


description: "Брекзит изпраща до всички нас притеснителен сигнал, но членството на страните от Западните Балкани ще изпрати точно обратното послание – за интеграция и за перспектива". Това заяви президентът Росен Плевнелиев на пресконференция във втория ден от срещата на формата "Арайолуш"

title: Плевнелиев: ЕС няма да бъде завършен без интеграцията на Западните Балкани

maintext:
[Прессекретариат на държавния глава]
"Брекзит изпраща до всички нас притеснителен сигнал, но членството на страните от Западните Балкани ще изпрати точно обратното послание – за интеграция и за перспектива." Това заяви президентът Росен Плевнелиев на пресконференция във втория ден от срещата на формата "Арайолуш" (държавните глави на парламентарните републики в Европейския съюз), съвместно с президентите на Италия, Латвия, Малта, Полша, Португалия Словения, Унгария, Германия и Финландия.Плевнелиев посочи, че страните на Балканския полуостров са претърпели историческа трансформация през последните десетилетия, но мирният процес все още не е завършен и има нужда от подкрепата на ЕС. Президентът припомни, че значението на региона и нуждата от стабилност особено са проличали в пика на мигрантската криза в Европа през 2015 г. "Затова европейският проект няма да е завършен без пълна интеграция на страните от Западни Балкани", заяви държавният глава и допълни, че тази идея е била подкрепена и от неговите колеги. Словенският държавен глава Борут Пахор допълни, че ако заради тежките проблеми в съюза Брюксел пренебрегне процесът по присъединяване на държавите от Западните Балкани, това ще бъде огромна грешка.Президентите се обединиха около тезата, че въпреки многото кризи, пред които е изправен ЕС, всички трябва да положат усилия за възстановяването на доверието в него, защотонито една национална държава не може да се справи сама по-добре с проблемите. Унгарският държавен глава Янош Адер коментира, че ако европейските политици продължават да нямат дългосрочна визия за бъдещето, ако са все толкова бавни в реакциите си при значими кризисни ситуации, ако продължават да се пренебрегват някои от най-големите проблеми на реалния живот, кризата в доверието към европейските институции ще се задълбочи.Участниците в групата "Арайолуш" посочиха, че сигурността на гражданите от ЕС е основен приоритет за страните членки. Плевнелиев посочи, че е необходим засилен контрол по външните граници и укрепване на потенциала на съюза за реакция при кризи.В същото време президентите напомниха, че освен сигурността, лидерите на страните членки трябва да обсъдят на предстоящата в петък среща на върха в Братислава проблеми катоикономическия растеж, безработицата, особено младежката, които са не по-малко належащи проблеми.


title: Моци: Аз загубих точките днес, а не "Лудогорец"

maintext:
Румънецът пое вина за поражението
[LAP.bg]
Защитникът на "Лудогорец" Козмин Моци не скри разочарованието си от загубата с 1:3 от ПСЖ на стадион "Васил Левски".Румънецът можеше да промени развоя на мача, но при 1:2 изпусна дузпа за своя тим, а в ответната си атака парижани вкараха трети гол."Не можем да говорим какво не е достигнало на "Лудогорец". На мен не ми достигна концентрация. Аз загубих точки, а не "Лудогорец", заяви Моци пред bTV."Ако бях вкарал за 2:2, ставаше друг мач. Не успях, съжалявам, но това е футболът. Искам да благодаря на всички играчи, на ръководството и на феновете за това, че дойдоха да ни подкрепят. Предстоят още мачове, доказахме, че винаги се борим, така че очаквайте победи", каза още защитникът.


title: Борисов обсъдил мигрантската криза с Меркел, Орбан и Вучич

maintext:
Фотограф: Надежда Чипева
Министър-председателят Бойко Борисов е провел телефонни разговори с канцлера на Германия Ангела Меркел, с унгарския премиер Виктор Орбан и със сръбския министър-председател Александър Вучич. Това се вижда от съобщение на сайта на Министерски съвет.С Меркел е обсъдена подготовката на срещата на държавните и правителствените ръководители на държавите-членки в Братислава на 16 септември. Основна тема на предстоящия форум ще бъде мигрантската криза в Европа и необходимостта от намиране на единно европейско решение.ЕС и Турция трябва взаимно да решат проблемите си и всички държави солидарно да положат усилия за изпълнение на постигнатите до момента договорености и поети ангажименти, подчертал по време на разговора си с канцлера премиерът Борисов.Във връзка със срещата на върха в Братислава министър-председателят Борисов и премиерът на Унгария Виктор Орбан се обединили, че в словашката столица трябва да се проведат дискусии за състоянието на ЕС на фона на излизането на Великобритания от съюза, както и все по-засилващата се миграционна вълна.Борисов потвърдил тезата си, че ще настоява за общоевропейско решение и проява на истинска солидарност между държавите в Европа за разрешаването на проблема с мигранстката вълна и адекватна защита на външните европейски граници.По покана на Борисов Виктор Орбан пристига на официално посещение в България на 13 и 14 септември. Двамата премиери ще направят обход на част от преградното съоръжение на българско-турската граница.Мигрантската криза е била обсъдена и с министър-председателя на Сърбия Александър Вучич. Двамата били единодушни за необходимостта от увеличаване на двустранните комуникации и сътрудничество за запазване на сигурността и спокойствието на гражданите в двете държави.По време на разговора двамата обсъдили и възможности за двустранното сътрудничество в областта на енергетиката и изграждането на интерконекторна връзка между Сърбия и България.


title: Рана, която няма да зарасне

maintext:
На 14 юли Ница понесе тежък, непоправим удар. В деня на националния празник на Франция, когато хиляди се събират на крайбрежния булевард за да празнуват, камион управляван от фанатик поклонник на ИД се врязва в многохилядното множество. Загиват 86 души, стотици са ранените. Градът тръпне от последиците на това трагично събитие.
На снимката:Мястото където е станало трагичното събитие днес е отрупано с играчки и послания.
Фотограф: xali


title: Едно от три деца е в риск за отпадане от училище, сочи изследване

maintext:
Фотограф: Анелия Николова
За едно от три деца има риск за отпадане от училище заради липса на мотивация за учене, недобър успех, неразбиране на връзката между ученето и професионалните роли в живота или заради живеене в социалнодепресивни райони. Това сочат данните от изследване на Центъра за приобщаващо образование в партньорство с "Джи Кънсалтинг", което е проведено през миналата учебна година сред ученици в шести клас в Ямбол, Кърджали, Разград, Брегово, Искър, Бухово, Девин и село Паволче.
около 30-35% от изследваните деца са рискови от гледна точка на мотивация за учене, продължаване на учението и качеството на полученото от тях образование, обобщават от Центъра за приобщаващо образование. Критериите, по които се идентифицират тези деца – успех под "Добър 4"; харесване само на два предмета, единият от които е физкултура; сериозни трудности с българския език; липса на мотивация в семейната среда; липса на интереси и ангажиране със "семейната инкономика" извън училище и др. Най-често тези деца живеят в райони с бедност и висока безработица, а училищата са с ограничен финансов ресурс и лоша материална база.
От Центъра за приобщаващо образование смятат, че са нужни извънкласни форми на ангажиране на тези деца, сред които и занимални, както и опити за ранната им професионална ориентация, за да не отпаднат от образователната система. Когато семейството и училището нямат достатъчен собствен капацитет да изпълняват социализиращата си роля, местната общност може да помогне, смятат специалистите.
В света на шестокласниците откриваме следи от растящите нееднородност, неравенства и различия, характерни за българското общество днес, обобщават от Центъра за приобщаващо образование. Според резултатите от изследването има фактори, които противодействат на тези тенденции -
Според експертите "добрите новини" от изследването са, че 93 % от децата мислят, че да се учи е важно за бъдещето, а 89 % от тях харесват да ходят на училище. Данните сочат, че 82 на сто от анкетираните шестокласници харесват поне два предмета от учебната програма, а 70 % от децат асе чувстват добре в училище.
Въпреки някои позитивни тенденциирастящото влияние на модерните технологии (достъп до интернет имат 96% от шестокласниците); общото културно поле, в което се социализира тяхното поколение (музика, хобита, свободно време); както и стремежът на училището да следва единни образователни стандарти, да култивира разбиране и толерантност към различията и да интегрира различните деца.


description: На тазгодишното есенно издание на Парижката седмица на модата своите виждания за модерното представят дизайнери от 24 страни.

title: Фотогалерия: Седмицата на модата в Париж събира 91 дефилета

maintext: 1/17 снимки в галерията Есенното издание на седмицата на модата в Париж започна вчера, като до 5 октомври ще минат 91 дефилета.


description: За разлика италианската и американската прокуратури, българската отказва да провери подробните описания, които член на задкулисието дава за престъпните схеми.

title: Липсващото дело за завладяната държава

maintext:
Главният прокурор Сотир Цацаров и директора на ДАНС Димитър Георгиев - нито една от двете институции не реагира с проверка на твърденията на Цветан Василев
Фотограф: Анелия Николова
През януари 1992 г. са произнесени присъдите по делото Maxi Trial в Италия. Признати за виновни са 360 висши представители на италианската мафия. Това е най-голямото наказателно дело в световен мащаб.През март 1987 са произнесени присъдите по най-дългото и тежко наказателно дело в историята на федералното правосъдие, наречено The Pizza Connection. Осъдени са 22 висши представители на фамилията Бонано, които са свързани с наркотрафик и корупция по високит етажи на властта в САЩ и Италия.Общото между тези две дела е един от основните свидетели по тях – Томазо Бушета. Бушета е член на Сицилианската мафия. Във времето, в което дава информация за схемите, по които е работела мафията, той е осъден на доживотен затвор.Но каква е връзката между тези дела и случващото се в България?Приликите са две:организираната престъпност има в обществото и държавата.Изнесените от Цветан Василев обстоятелства са отдавна потвърдени в различни журналистически разследвания и са се превърнали в "обществена тайна". Но за разлика от журналистите, Цветан Василев разказва от първо лице за начините, по които е извършвано "завладяването" на българската икономика, политика и медии. Неговите показания могат да бъдат преки (най-ценните) доказателства по евентуално дело.Разликите също са две:които член на задкулисието дава за престъпните схеми, в които е участвал и в които са замесени политици и бизнесмени на високо ниво.2. Разликата е, че докато в Италия водещ прокурор по делото е Джовани Фалконе, а в САЩ е заместник-главният прокурор на страната Ричард Мартин, тоЯвно ще се наложи да изчакаме по-добър личен състав на българската прокуратура. А докато чакаме, следва да настояваме за реформирането й из основи особено в назначаването, правомощията и отчетността на нейното ръководство.


description: Военният министър отбеляза, че съвместното изпълнение на задачи по охраната на въздушното пространство на България ще продължи, като се водят разговори с Полша и Великобритания.

title: Самолетните патрули със САЩ ни дадоха по-голяма сигурност, без да губим суверенитет, обяви министърът на отбраната

maintext:
[Пресцентър на Министерството на отбраната]
[Пресцентър на Министерството на отбраната]
През седмицата, през която патрулираха съвместни българо-американски самолетни патрули българското въздушно пространство се охраняваше по-добре, имахме по-голяма сигурност, без това да коства отказ от национален суверенитет", каза пред журналисти министърът на отбраната Николай Ненчев след приключването на полетите. Задачите по т.нар. Air Policing се извършваха между 9 и 16 септември, като в тях участваха два изтребителя F-16 на ВВС на САЩ и два български МиГ-29.Според него мисията е била полезна, защото е повишила оперативната съвместимост между военновъздушните сили на двете страни. При една от тренировките е бил прихванат пътнически самолет – нарушител, който е бил идентифициран и съпроводен да кацне на пистата на авиобазата."Организацията беше перфектна, българските и американските пилоти постигнаха много добър синхрон", посочи военният министър. Той отбеляза, че в изпълнение на решенията на срещите на върха на НАТО в Уелс и Варшава, съвместното изпълнение на задачи по охраната на въздушното пространство на България ще продължи.По тази тема се водят разговори с Полша, а след няколко дни на посещение в България ще бъде и секретарят по отбраната на Кралство Великобритания Майкъл Фалън.


title: НЕК ще получи пари от бюджета, за да плати оборудването за АЕЦ "Белене"

maintext:
Момент от посещението на премиера Бойко Борисов на площадката на АЕЦ "Белене" през март 2010 г., която той нарече "гьол".
Фотограф: Анелия Николова
Правителството ще отпусне от бюджета сумата, нужна на НЕК, за да се разплати с "Атомстройекспорт" за поръчаното и изработено оборудване за АЕЦ "Белене" от чието строителство първият кабинет "Борисов" през 2012 г. се отказа.
Това предвижда законопроект на кабинета, който трябва да се одобри и от Народното събрание. Междувременно се разбра, че на извънредно съвместно заседание днес енергийната и бюджетната комисия ще разгледат законопроекта.
В допълнение, за да се изплати сумата, Европейската комисия трябва да одобри тази държавна помощ.
Колко е държавната помощ
В проектозакона на кабинета се посочва, че това ще стане с увеличаване на бюджета на Министерството на енергетиката, което е принципал на НЕК. Държавното дружество се явява поръчител на оборудването и съответно длъжник.
В средата на юни стана известно
В решението на правителството, резюмирано в съобщение до медиите, не се посочва сумата ("В общи линии, около милиард и триста ще заминат и в посока пък на руските компании", казва на заседанието премиерът - бел. ред. В проектозакона на кабинета се посочва, че това ще стане с увеличаване на бюджета на Министерството на енергетиката, което е принципал на НЕК. Държавното дружество се явява поръчител на оборудването и съответно длъжник.В средата на юни стана известно решението на Арбитражния съд в Женева по иск на "Атомстройекспорт", според което България в лицето на НЕК е осъдена да плати 620 млн. евро при иск за 1.2 млрд. евро от руска страна. След това България започна да търси възможности за продажба на оборудването , за да успее да го плати, но досега купувач не е известно да е намерен. След това правителството започна да лансира тезата за евентуалното дострояване на централата . Междувременно за всеки ден неплащане на присъдената сума НЕК трупа дълг от 167 хил. евро от лихви.В решението на правителството, резюмирано в съобщение до медиите, не се посочва сумата ("В общи линии, около милиард и триста ще заминат и в посока пък на руските компании", казва на заседанието премиерът - бел. ред.
), която възмездно ще бъде предоставена за това плащане. Уточнява се само, че НЕК няма да дължи лихви за трансфера от бюджета и няма да предоставя обезпечения.
628 957 596 евро - главница и лихви. "До края на годината, ако това плащане не се извърши сега, а се извърши до края на годината, размерът на главница плюс лихва ще достигне 646 милиона 230 хиляди 132 милиона евро или това ще бъде малко над 1 милиард 200 милиона", обяснява Петкова.
Сега се плаща, а после се търси споразумение
Тя казва и че решението на съда не е обжалвано, тъй като липсвали основания за това по отношение на главницата. Обжалван е размерът на лихвата, по което съдът още не се е произнесъл. Освен трупането на лихви всеки ден има опасност и "Атомстройекспорт" да поиска обявяването на НЕК в несъстоятелност. Това пък ще направи предсрочно изискуеми двата облигационни заема, изтеглени от БЕХ, в чиито състав е НЕК, предупреждава министърът.
При разговорите с "Атомстройекспорт" се изяснило, че България трябва да направи някакво, макар и частично плащане, за да може после да се водят преговори за "определени споразумения", обяснява Петкова.
Финансовият министър Владислав Горанов вметва, че разчита на НЕК и Министерството на енергетиката през следващите месеци да направят нужното, за да се върне поне частично отпусната сума в бюджета.
"Надявам се, с този акт, бързо парламентът да приеме този закон, за да гарантираме, че повече няма да се направи нещо впоследствие с тези пари, отивайки в "НЕК", обобщава премиерът.
Двамата с министъра на енергетиката неколкократно обясняват, че това правителство наследява поети ангажименти от техни предшественици и трябва да ги плаща.
"Никога не трябва да се допускат повече такива хора да правят такива проекти, защото плащанията са страховити след това. Със страх наблюдавам тръбите от "Южен поток", които стоят по нашите пристанища, с голям страх ги наблюдавам", обяснява Борисов.
"Въобще, много им е хубаво на тези правителства да взимат решение, популистки да обявяват колко мислят за даден сектор, но после да дойде някой да ги плати. И все пак напомням, че имаме още триста милиона евро да плащаме за влаковете 2006 "Сименс", нали, Московски. Купили си влакове 2006 г., само забравили да ги платят, отложили някой друг да ги плати, те просто да се снимат с влаковете, че са докарали нови влакове. Така че и догодина ще събираме пари за вересиите", заключава премиерът.
От думите му се разбира, че до днешното решение се е стигнало след обсъждане на казуса с министъра на финансите, на енергетиката и вицепремиера Томислав Дончев.
"Разсъждавахме за тези загуби и считаме, че ако действително управляваме добре процеса – но, за да го управляваме, тези реактори трябва да станат и фактически наши, за да може след това да се разпореждаме с тях – дали ще ги слагаме в музея, дали ще се строят, дали ще се намери инвеститор, ако действително проектът е толкова хубав и жив, както твърдят от ляво, би трябвало да не можем да намерим време да
приемем всички инвеститори", разказва министър-председателят.
По време на заседанието на правителството министърът на енергетиката Теменужка Петкова представя кратка хронология на проекта, в която обяснява, че въпросното оборудване, което сега трябва да се плати, е поръчано през 2008 г. от двама бивши вече изпълнителни директори на НЕК, които са подписали поредното допълнение към споразумението с "Атомстройекспорт" въпреки липсата на договор между двете страни и освен това не са уведомили принципала - министерството, за това. Стойността на поръчаното оборудване тогава е 673 млн. евро, посочва Петкова, което се вижда от разпространената стенограма от Министерски съвет.От информацията, предоставена от нея, се разбира, че единият поръчан реактор е изцяло готов, а другият - 90 процента. Към 20 септември България дължи общо


title: Бизнес климатът се подобрява с изключение на услугите

maintext:
Строителството е секторът с най-голямо подобрение на бизнес климата през септември.
Фотограф: Цветелина Белутова
През септември бизнес климатът в промишлеността, строителството и търговията на дребно се подобрява, но в сферата на услугите се влошава значително. Така
одобрява се оценката на мениджърите за сегашната производствена активност на компаниите им. Очакванията им са, че тя ще се увеличи през следващите три месеца, а в рамките на половин година напред състоянието на компаниите ще е по-добро.
Основните фактори, ограничаващи развитието на бизнеса, остават свързани с несигурната икономическа среда и недостатъчното търсене от страната.
Бизнес климатът в строителството се подобрява с 1.4 пункта в резултат на оптимистичните оценки на строителните предприемачи за настоящото бизнес състояние на предприятията. По тяхно мнение настоящата строителна активност се подобрява в сравнение с предходния месец, като и прогнозите им за следващите три месеца остават благоприятни.
Най-сериозните затруднения на строителните предприемачи идват от несигурната икономическа среда, следвана от конкуренцията в бранша и финансовите проблеми.
В търговия на дребно бизнес климатът се покачва с 0.6 пункта в сравнение с август заради подобрението в сегашното състояние на предприятията. Прогнозите им за обема на продажбите и поръчките към доставчиците през следващите три месеца обаче са по-резервирани.
Основните фактори, ограничаващи развитието на бизнеса, остават конкуренцията в бранша, недостатъчното търсене и несигурната икономическа среда, като анкетата регистрира засилване на негативното влияние на втория фактор.
В услугите спадът на показателя е с 3.6 пункта в резултат на изместване на оценките и очакванията на мениджърите за бизнес състоянието на предприятията от "по-добро" към запазване на "същото". Търсенето на услуги нараства, но у мениджърите няма увереност, че това ще продължи до края на годината.
През последния месец се отчита засилване на неблагоприятното въздействие на фактора "несигурна икономическа среда", който измества на второ място затрудненията, свързани с конкуренцията в бранша.
общият показател запазва нивото си от предходния месец, сочат данните на Националния статистически институт. Несигурната икономическа среда остава най-големият проблем за предприемачите във всички сектори. Не се планира нарастване на цените през следващите три месеца.Съставният показател "" нараства с 1.0 пункт в сравнение с август. П


description: Европейският съвет в Братислава повдигна лекичко завесата на бъдещето и това, което се видя, е един ЕС без Великобритания и в режим на криза – криза с имиграция, тероризъм, икономически дисбаланси. Също така обаче и слепите би трябвало да видят, че ЕС и сега дава на страните си членки много повече, отколкото те биха постигнали сами в справянето с всеки един аспект на тази криза.

title: Бъдещето на Европа

maintext:
Лидерите на ЕС в Братислава, 16 септември 2016 г.
"Дневник" препечатва текста на политолога Даниел Смилов от портала "Култура" Европейският съвет в Братислава повдигна лекичко завесата на бъдещето и това, което се видя, е един ЕС без Великобритания и в режим на криза – криза с имиграция, тероризъм, икономически дисбаланси.Също така обаче и слепите би трябвало да видят, че ЕС и сега дава на страните си членки много повече, отколкото те биха постигнали сами в справянето с всеки един аспект на тази криза. Ние, българите, едва ли имаме нужда от убеждаване в това твърдение, макар че точно ние получихме още едно материално доказателство за онази солидарност, която свикнахме да не забелязваме или да пренебрегваме – 160 млн. евро плюс помощ с хора, техника и информация за охрана на границите. Защо тогава настроенията спрямо ЕС са минорни дори у нас, скептиците са се развихрили, евразийците обнадеждени, а апокалиптиците потриват доволно ръце?Отговорът е вече банален: виновен е възходът на национал-популизма из Европа, който напълни политическата сцена с образи като Льо Пен, Фарадж, Качински, Бепе Грило, Каракачанов&Сидеров и т.н. Но щом хората вярват на подобни люде, може би има нещо вярно и истинско, което те отстояват (колкото и добре да е скрито)?Търсенето на скритата истина показва, че на най-повърхностно ниво национал-популистите обещават и дават на хората "глас". "Гласът", разбран по този начин, не е много повече от гордото усещане, което Бай Ганьо изпитва в европейската баня, докато плува в стил "вапор", бие се в гърдите и вика "Булгар, Булгар". Ето защо съвременната европейска политика все повече заприличва на един континентален сблъсък на Бай Ганьовци и Алековци (или съответните им национални разновидности). В подобни сблъсъци на наша почва ние знаем кой побеждава, което може би обяснява и родните тревоги за бъдещето. Но все пак Европа е родината и крепостта на Алековците – нима те ще загубят и нея?Национал-популистите обаче твърдят, че в тяхната "програма" има и по-дълбоко съдържание, което отива отвъд шумното (и на моменти непристойно) себеизразяване. Тази програма се състои в следното:Европа е като цяло християнска и това е факт. Идентичността на Европа е християнска, макар че в метрополиси като Лондон християнството не е вече първа религия, а държави като Чехия са по-скоро атеистично настроени. Въпреки тези уговорки, християнството е неделима и важна част от наследството на Европа, а и от нейното настояще. Може ли от тази тривиална констатация да се направи политически манифест?Може, ако той е максимално неясен. Да вземем въпроса с исляма. Следва ли от това, че Европа е християнска, че ислямът трябва да се забрани? Или че не трябва да се допускат в ЕС мюсюлмани? Или че не трябва страни с голямо мюсюлманско население да стават членки на ЕС? (Не само Турция, но Босна и Херцеговина, Албания, а и ние как се вписваме в картината?) Трябва ли да се забранят джамиите, бурките, ходжите, брадите, курбаните и пр., и пр.?Дори поставянето на тези въпроси показва абсурдността на подобна политика. Ако възприеме нещо подобно, Европа би се отказала от религиозната си толерантност, която я дефинира от XVII век насам.[i] А като се върнем в Средновековието, ще загърбим и Просвещението – това, което е направило Европа богата, световна сила.Ако не бъдат възприети подобни рестриктивни политики спрямо иноверците обаче, национал-популизмът си остава едно Ганьовско перчене, пъчене и удряне в гърдите, придружено с викане "Християнин, християнин". Макар и естетически дразнеща, това е по-разумната интерпретация на популизма и е добре той да си остане такъв.Има и по-дълбок проблем обаче. Християнството не е обикновен маркер на идентичност, така както е лоялността към футболен клуб или привързаността към родното място. Християнството не е въпрос на акцент, емблема, брада, шал, ритуал. Става дума за ценности, принципи, житейска философия. И тук идва голямото объркване. Много от днешните борци за "християнска Европа" самите са твърде далеч от християнските ценности. Те определено излязоха "по католици" от папата, защото докато той призоваше за милосърдие и съчувствие към бежанците, те биеха и бият тъпана на ксенофобията. Посткомунистически човеци – по биография и манталитет – станаха лица на борбата за тази християнска Европа: от Виктор Орбан и Качински в по-високия регистър до Божидар Димитров и Георги Марков. Абсурдът тук достигна връх, когато родната Държавна сигурност се раздели на тамплиери и обикновени рицари кръстоносци и започна да си строи съответните църкви, крепости, замъци и монументи. Дали ще е Дзержински или Христос, за някои хора явно няма значение. Но с християнството всичко това връзка определено няма.Всяка политическа общност има нужда от граница. Границата означава, че тези, които са вътре, имат повече права и привилегии от онези, които идват отвън. Това е важна, базова позиция за политиката изобщо. В съвременния свят никой не може да се самоизолира обаче. Всъщност може – Северна Корея. Вишеградските държави също изглежда имат такива амбиции. Те искаха да фокусират съвета в Братислава върху проблема с бежанците и специално квотите, като накарат ЕС да ги отхвърли. Тяхната позиция е проста: те не искат бежанци. На пръв поглед това си е тяхна работа – Орбан със своя референдум иска да го демонстрира.При едно по-принципно, а и по-прагматично вглеждане в проблема обаче се оказва, че тази позиция е незащитима и неслучайно не беше приета. В Братислава се стигна до разумен баланс. Първо, засилване на охраната на външните граници с оглед намаляване на нерегламентираните влизания. Второ, подкрепа за споразумението с Турция, което въпреки приказките намали наполовина бежанския поток спрямо миналата година. Трето, общоевропейски подход, който включва някаква форма на споделяне на тежестта и за охраната на границите, и за тези, които са приети като бежанци и имигранти. За разлика от вишеградската позиция, този баланс отчита положението на страни като Гърция, Италия и България, които без подобни мерки бързо биха се изправили пред проблеми, които никакви стени и вишки няма да оправят. Всъщност Италия остана недоволна, защото тя правилно смята, че ЕС трябва да има споразумение със страните от Северна Африка, подобно на това с Турция.Тези държави също трябва да приемат репатриране и контрол над потоците срещу съответна материална помощ от страна на ЕС. Германия също е може би недоволна, защото тя гледа по-далеч от другите и разбира, че застаряваща Европа си залага голяма икономическа бомба, затваряйки границите си. Но така или иначе в Братислава превес взе разумът над идеологическите клишета.Всъщност голяма част от национал-популистите осъзнават, че подобни реалистични мерки са най-сериозните гаранции за сигурността на Европа. Но това не им пречи да мобилизират своите избиратели с режисирани протести пред бежански лагери и патриотарско-ксенофобски медийни тиради.Суверенитетът е върховен контрол над външната и вътрешната политика на дадена общност. Суверенитетът е различен от влиянието обаче. Една страна може да е напълно суверенна и да е абсолютно невлиятелна в международен план поради липса на ресурси, приятели и т.н. ЕС е проект, който цели държавите членки в него да имат най-оптималния баланс между защитен суверенитет и голямо международно влияние. Ако изведнъж се превърне във федерална държава, ЕС би бил още по-влиятелен, но държавите членки ще загубят суверенитета си. Ако пък той се върне към формата на проста международна организация, държавите членки биха възстановили формалния си суверенитет, но биха загубили тежестта си на международната сцена. Нещо, пред което Великобритания е изправена в момента и не може лесно да преглътне.Национал-популистите са много ревниви към суверенитета, но систематично забравят измерението на влиянието. Затова те са и любимите европейски политици на президента Путин. От гледна точка на Русия най-добрата ситуация е по нейната периферия да има суверенни, но почти безтегловни държави, разединени и неспособни на колективни действия. В този смисъл близостта между Путин, Орбан, Фарадж и Тръмп е манталитетно-типологическа от страна на европейците и американците, но абсолютно рационална от руска страна.У нас дебатът по отношение на суверенитета е още по-сбъркан. Носталгичната левица громи про-европейските партии за "загубата" на суверенитет по време на прехода и непрестанно предлага като алтернатива политици, за които самолетите, танковете и живата ни сила от Студената война са били върховна мярка за суверенитет. За много от новопокръстените тамплиери пък службите за сигурност от времето на комунизма са били най-високата летва на суверенитета. Всъщност колкото и да са разбираеми от гледната точка на авторите си, подобни рационализации са абсолютно погрешни. По дефиниция, като член на соцлагера България не е била суверенна държава. Събитията в Унгария, Чехия и Полша показват дължината на каишката, която комунистическите режими са имали спрямо Москва. И никакви ракети, кльонове, самолети, ДС и т.н. не променят това заключение.Настоящите кризи в ЕС имат известен потенциал да засилят общата отбрана и политика за сигурност на ЕС. Създаването на общо командване, войски, както и на общи политики по бюджетиране, превъоръжаване, споделяне на информация и т.н. са необходими както за защитата на суверенитета, така и на влиянието на държавите членки на ЕС. Един от парадоксите на национал-популизма е, че точно неговите представители са тези, които могат да спънат плановете в тази посока.Национал-популизмът вече е достатъчно мощна политическа тенденция, която трябва да се разглежда сериозно. Лидерите му често се оплакват, че идеите им са подценявани и не са обсъждани. Силата им обаче далеч не е в подобни дискусии, а по-скоро в мобилизацията на масови емоции в защита на спорни или направо погрешни тези. Така че на "визиите" за "християнска Европа", "суверенитет", "Европа за европейците" не бива да се гледа като на програма за рационално действие. Както този текст показва, по този начин те бързо се разпадат на сбор от неясни отговори на псевдо-въпроси. Като добавим обаче към тях емоциите на страх, гордост, фрустрация и желание за признание, те добиват формата на пакет, приемлив за средния избирател.Част от този пакет работеше "безотказно" в полза на популизма, докато лидерите на ЕС държаха да създават впечатление за "business as usual" и не говореха на глас за кризите в ЕС. Срещата в Братислава показа, че вече ЕС действа в режим на криза. А когато средният избирател започне да разбира, че кризата е истинска и че той или тя могат наистина да загубят много, емоцията "страх" ще започне да действа в полза на ЕС. Както и емоцията "срам", че разрушаваш нещо, което определено ти е от полза и е разумно. И двете емоции се задействаха в Обединеното кралство, но малко по-късно, отколкото трябваше.[i] Радикалните форми на религии и идеологии така или иначе са под специално внимание в Европа и изповядващите ги могат да бъдат санкционирани, особено ако призовават към насилие и омраза. От тази гледна точка всеки радикализъм – религиозен или светски – не попада под защитата на толерантността и човешките права в пълния им обем. Всички рестрикции обаче трябва да са пропорционални на опасността и да не надхвърлят необходимото за справянето с нея.


description: Притеснения относно здравословното състояние на Клинтън се появиха вчера, след като й прилоша по време на възпоменателна церемония в памет на жертвите от 11 септември.

title: Хилъри Клинтън отмени пътуване до Калифорния заради пневмония

maintext: Кандидатът на демократите за президент Хилъри Клинтън отмени пътуване до Калифорния в рамките на предизборната си кампания, тъй като е диагностицирана с пневмония, съобщи представител на щаба й, цитиран от "Ройтерс".Бившият държавен секретар трябваше да остане 2 дни в южния щат за среща със спонсори и за да държи реч за икономическата си програма.Притеснения относно здравословното състояние на Клинтън се появиха вчера, след като й прилоша по време на възпоменателна церемония в памет на жертвите от 11 септември . Лекарят на Клинтън – д-р Лиза Бардак – обясни, че в петък кандидатът за президент е била диагностицирана с пневмония и са й изписани антибиотици, но в неделя й е станало лошо от жегата. Според Бардак бившата първа дама "се възстановява добре", съобщава Би Би Си."Вашингтон пост" коментира, че инцидентът в неделя ще изкара от периферията и конспиративните страници в интернет темата за това дали здравето ѝ позволява да поеме управлението на САЩ, ако победи на изборите след по-малко от 60 дни. Конкурентът ѝ Доналд Тръмп поставя вече близо 10 месеца под въпрос здравословното състояние на Клинтън. Според него тя няма сила и издръжливост за президент, изтощена е и спи твърде много.За 68-годишната си възраст тя е смятана за съвсем здрава и през последните 20 години е известно само за два инцидента – тромб на единия крак през 1996 г. и припадък през декември 2012 г. с последвало настаняване в болница заради мозъчен кръвоизлив от удара. Според Бил Клинтън възстановяването ѝ отнело половин година.Хилъри Клинтън е на 68 години, а опонентът й Доналд Тръмп – на 70. Презиборната кампания вече навлиза в най-горещата си фаза, тъй като на 26 септември е насрочен първият телевизионен дебат между претендентите. Изборите ще се състоят на 8 ноември.


title: Нов напън да се намалят отпадащите от образователната система

maintext:
През последните пет години са изхарчени стотици милиони левове по национални програми, целящи намаляване на отпадащите ученици чрез мерки за намаляване на отсъствията, за храна, на обучение на български език за деца, които срещат затруднения, за транспорт, за изграждане на рампи, асансьори и платформи, за обучение на училищния персонал.
"Дневник" публикува анализа от Седмичния бюлетин на Института за пазарна икономика. Министерство на образованието обяви започването на обществена поръчка за разработване на инструменти за кариерно ориентиране на учениците, които са застрашени от отпадане от училище. Финансирането ще дойде от Оперативната програма "Наука и образование за интелигентен растеж", а проектът ще се изпълнява през 2017 година.Идеята е да чрез разработване на специални тестове за различни класове в училище да се идентифицират застрашените от отпадане ученици и да се обучат близо 300 кариерни консултанти и педагогически специалисти от 42 училища, които да създадат на "рисковите" ученици мотиви за учене и посещаване на училище. От консултантите и педагозите ще се очаква и да помогнат на учениците в избора на образование/обучение или професия.Цялото начинание е стъпка в правилната посока, особено като се има предвид нарастването на дела на учениците, отпаднали от училище. Практиката показва, обаче, че съществуват и редица рискове пред успешното изпълнение на замисъла.Първо, спорно е дали трябва държавата да прави още една програма за милиони левове - само изработването на инструментите за кариерно ориентиране ще струват на данъкоплатците над 260 хил. лева. През учебната 2014/15 г. отпадналите са над 11 хиляди или 2,8% при 2,5% пет години по-рано. Нещо повече - след спад на дела на отпадналите през 2010-2012 г., през 2013 и 2014 г. той отново се увеличава въпреки множеството правителствени програми и проекти за намаляване на напусналите през последните години [1] Второ, причините за ранното напускане на образователната система са редица и варират от икономически (бедност в семейството), през социални (незаинтересованост на родителите) до институционални (невъзможност на различните служби и специалисти да се справят с преждевременното напускане на училище). Статистиката показва, че ¾ от напускащите изтъкват семейни причини за това, а ¼ просто нямат желание да продължат. В този случай, за да има успех една такава програма, трябва да се включат и родителите.Международното изследване на знанията на учениците PISA отчита, че социално-икономическата и семейна среда са ключови за представянето на учениците. Това означава, че и учениците, и родителите трябва да осъзнават ползата от образованието и то да е ценност, което пък е свързано с повишаването на качеството на системата.Допълнително, кариерното ориентиране в училищата трябва да бъде съпътствано от повсеместно прилагане на дуалното образование (особено в професионалните училища). Хората в министерството на образованието също ясно пишат, че "голяма част от учениците не виждат смисъл да продължат своето образование като основа за намирането на работа." Ако образованието продължава да е толкова далеч от пазара на труда и реалните практики, каквито и мотиви у учениците да се опитват да създават обучените специалисти, ситуацията няма как да се промени.Трето, няма яснота за това от кои 42 пилотни училища ще се обучава педагогическият персонал да се бори с отпадането, но данните на националната статистика показват огромни разлики между областите в страната. Докато в областите Добрич, Търговище и Сливен около 5% от учениците са отпаднали от основното и средното образование през 2014 г., в Смолян и столицата делът на прекъсналите училище е около 1%. В 17 от 28-те области пък делът на отпадналите се е повишил спрямо пет години по-рано. Тези разлики предполагат и конкретен (по училища и общини) подход при разработваните политики.-----------------


description: Медията иска обяснение от Турция защо записът с интервюто с министъра на младежта и спорта е бил иззет веднага след края на разговора.

title: Анкара забрани на "Дойче веле" да излъчи интервю с турски министър

maintext: Германската медийна корпорация "Дойче веле" се опитва да получи обяснение от турското правителство защо един от неговите министри се е съгласил за половинчасово интервю и след края на разговора записът е бил иззет, съобщава ДПА.Министърът на младежта и спорта Акиф Чагатай Кълъч е говорил пред репортери на предаването "Конфликтна зона" в понеделник. Според медията той е бил питан за опита за преврат на 15 юли , за свободата на медиите и за правата на жените в страната.Според журналистите на екипа е било казано едва след края на интервюто, когато Кълъч е напуснал помещението, че записът не може да бъде излъчван. На журналиста Мишел Фридман и неговия екип не било разрешено да напуснат министерството на младежта и спорта, докато не предадат видеозаписа. В официално изявление медията допълва, че на репортерите е било обяснено, че няма да получат достъп до интервюто.Сега от "Дойче веле" настояват турското правителство да върне записа.Генералният директор на медията Петер Лимбург обяснява, че това е "равносилно на принуда от страна на турските управляващи. Това няма нищо общо с принципите на върховенството на закона и демокрацията". Лимбург допълни и че е недопустимо за един министър да дойде за интервю, след което да спре излъчването му, "защото не е харесал въпросите".Днес турското министерство на младежта и спорта коментира, че обвиненията на "Дойче веле" не отразяват истината, предаде "Хюриет". Според Анкара искането интервюто да не бъде излъчвано е свързано с поведението на водещия, който използвал "гръмки изрази и обвинения". Според турските власти журналистът Мишел Фридман е задал различни въпроси от предварително уговорените и заради неговото поведение Турция не е дала разрешение за излъчването на записа."Господин Фридман много добре знае защо се стигна дотук", допълва говорителят на министерството Абдула Йънър.Журналистът категорично отрича твърденията, че въпросите са били договорени предварително. "Работата на журналистите не е да задават на политиците въпроси, които им харесват", заяви Фридман и допълни, че за 20-годишния си стаж никога не се е сблъсквал с подобен случай - "дори на места, където диктаторите още са на власт"."Това е доказателство, че свободата на словото в Турция е силна ограничавана. Инцидентът е доста обезпокоителен. Щом към чужда медия има подобно поведение, можем само да си представим колко е трудна ситуацията сега за турските журналисти."


title: Примирие между правителството и бунтовниците влезе в сила в Сирия

maintext:
Фотограф: Bassam Khabieh
Прекратяването на огъня в Сирия между правителствените сили и бунтовниците влезе в сила днес в 19 ч. (и българско време), предадоха световните агенции, цитирани от БТА.Примирието беше договорено между Русия и САЩ, като от него са изключени джихадистките групи. Това е поредният опит да се сложи край на петгодишната опустошителна война в Сирия.Според договорката прекратяването на огъня се въвежда първоначално за 48 часа във всички райони на страната с изключение на онези, в които присъстват джихадистите от "Ислямска държава" и от "Джебхат Фатах аш Шам", отбелязва "Франс прес". Втората групировка, която доскоро се наричаше "Джебхат ан Нусра" и бе клон на "Ал Кайда" в Сирия, се преименува и скъса връзките си с терористичната мрежа Според споразумението режимът на президента Башар Асад трябва да се въздържа от военновъздушни мисии във всички зони, в които има присъствие на бунтовниците.В много райони на страната обаче бунтовниците са съюзници на джихадистите от "Джебхат Фатах аш Шам", смятана за терористична организация от Вашингтон и от Москва, и това може да е препятствие пред споразумението.Малко след като прекратяването на огъня влезе в сила, сирийската армия съобщи, че е започнала да прилага от днес седемдневен режим на тишина в цялата страна, тоест че прекъсва военните си операции за една седмица. Така сирийският режим де факто потвърди, че приема договореното от Русия и САЩ споразумение.Армията обаче уточни, че си запазва правото да отговори решително чрез всякакви форми на обстрел в случай на нарушаване на споразумението от страна на въоръжени групировки.


description: Половин милион лева глоба и отнемане на разрешителното за водовземане са санкциите за МВЕЦ"Луна", който предизвика екокатастрофа в река Ботуня.

title: ВЕЦ "Луна" ще бъде затворен и глобен заради екокатастрофата в река Ботуня

maintext:
[МОСВ]
[МОСВ]
[МОСВ]
[МОСВ]
Половин милион лева глоба и отнемане на разрешителното за водовземане са санкциите за миниВЕЦ"Луна", който предизвика екокатастрофа в река Ботуня миналият петък. Това съобщи министърът на околната среда и водите Ивелина Василева пред жителите на селото, цитирана от пресцентъра на ведомството.Изпълнителният директор на фирмата собственик на МВЕЦ "Луна" е заявил, че са виновни и ще си понесат наказанието."Това е екологична катастрофа, прилагаме цялата строгост на закона", заяви министър Василева и обясни, че Басейнова дирекция "Дунавски район" предприема действия за отнемане на разрешителното на МВЕЦ-а, а РИОСВ –Враца ще наложи най-високата глоба по Закона за опазване на околната среда – 500 хил. лв. Санкцията в закона беше увеличена5 пъти по изричното настояване на министър Ивелина Василева, след разлива на бензин от "Лукойл" в бургаския квартал "Долно Езерово".Министърът обясни пред жителите на Ботуня, че оттук нататък ВЕЦ-ът не може да извършва дейността си, тъй като веднъж отнето, разрешителното не може да бъде издадено отново. Причината е, че с промени в нормативната уредба от 2010 г. е въведена забрана за издаване на нови разрешителни за водоползване на водноелектрически централи в зони от екологичната мрежа Натура 2000.Собственикът трябва да почисти терена от тинята и да създаде условия да започнат да се възстановяват екосистемите."Не може да позволим някой, който твърди, че произвежда зелена енергия, за да пази околната среда, да й нанася такива щети", каза министър Василева. Тя напомни, че в момента по нейна заповед от юли се извършват проверки на всички МВЕЦ в страната. Те ще приключат в края на септември и резултатите ще бъдат обявени публично след като бъдат обобщени.На 16 септември експертите на РИОСВ - Враца установиха, че реката е силно замърсена от тиня и наносни отложения и се усеща остра миризма. При проверката се констатира, че е извършено неправомерно изпускане на наносни отложения, натрупани във водното огледало над централата, чрез отваряне на дънните саваци. В резултат огромно количество тиня се оттича в реката и причинява задушаване на рибата. Тези констатации се потвърждават и от експертите на БДДР – Плевен, които са на мястото на събитието на 17 септември.


title: Фотогалерия: Световните снимки на деня - 5 и 6 септември 2016 г.

maintext: 1/22 снимки в галерията Жена, привърженичка на бунтовническото движение Хути, участва в парад в подкрепа за движението в Сана, Йемен.


description: Според общински съветник от ГЕРБ промяната е одобрена от таксиметровите превозвачи и те са уверили, че услугата няма да поскъпне.

title: Годишният данък на такситата в София скача на 850 лв. от догодина

maintext:
Фотограф: Анелия Николова
коментира, че промяната е съгласувана с таксиметровите превозвачи. По думите ѝ те са уверили, че услугата няма да поскъпне
Данъкът за таксиметровия превоз в София поскъпва и от 1 януари догодина той ще е 850 лева. Промяната бе заложена през април със Закона за местните данъци и такси, като днес Столичният общински съвет (СОС) прие Наредбата за определяне на местните данъци и такси. С повишаването на данъка се очаква да се осигурят близо 5.5 млн. лв. допълнителни приходи за общината."Стойността 850 лв. е на базата на патентния данък от 2007 г. в размер на 653 лева. Съобразихме се с инфлацията, която е 30.8%", коментира пред БТА общинският съветник от ГЕРБ Екатерина Йорданова. ТяПо време на обсъждането в залата председателят на групата на БСП в СОС Калоян Паргов предложи данъкът да се плаща разсрочено и ако се внесе авансово в началото на годината, да има 5% отстъпка. Предложението му обаче не бе прието, като Йорданова посочи, че причината е, че то е направено в последния момент - днес в залата, а не по време на обсъжданията в комисии.Общинският съветник от ГЕРБ обясни, че данъкът ще се начислява не на водач, а на автомобил, и ще е под 2.40 лв. на ден. "В повечето случаи един автомобил се ползва от двама водачи, което значи под 1.20 на ден", каза тя. "Това е последната сума, около която се обединихме след множество консултации и срещи с представители на бранша. Те смятат, че данък като този, който заменя патентния данък, спрян през 2007 г., е нещо, което ще "изсветли" бизнеса и ще бъде добро решение за бранша", посочи Йорданова.По думите ѝ не е обсъждано увеличаване на цената на данъка върху такситата през 2017 г. - налогът, който замества корпоративния и данък "общ доход" за физическите лица, когато става въпрос за водачи еднолични търговци. Йорданова добави, че приходите от данъка върху такситата ще влязат в бюджета на общините и ще се изразходват за подобряване на транспортната инфраструктура. "Данъкът ще бъде харчен за софиянци и ще бъде в услуга на хората, посочи председателят на транспортната комисия", каза Йорданова.


description: Министерството на спорта действало нерешително заради действията на Асен Марков като ръководител на инспектората.

title: Заместник-министър на спорта беше обвинен, че прикривал нередностите в шаха

maintext:
Представители на алтернативната шахматна федерация - Български шахматен съюз 1931, обвиниха заместник-министъра на спорта Асен Марков, че е прикривал нередности в БФШ с президент Силвио Данаилов.
Според тях действията на Марков като ръководител на инспектората на спортното министерство са причината ММС да действа меко и нерешително спрямо федерацията, която беше изключена от Европейския шахматен съюз на последния конгрес.
"Как може всички да виждат, че се надписват сметки, само Марков да не забелязва", заяви единият от вицепрезидентите на БФШ 1931 Методи Стойнев.
"Скандално високите целеви средства през 2014 г. са отпуснати, когато той беше отговорник за елитния спорт. След това вътрешната проверка на ММС не откри нередности в БФШ, когато той вече бе шеф на инспектората. Сега пък министерството бездейства, когато същият човек е повишен в заместник-министър", заяви Стойнев.
Наскоро спортният министър Красен Кралев обяви, че федерацията наистина дължи 381 хиляди лева, които са открити при проверка, но сумата е разсрочена.
Според другия вицепрезидент на БВШ 1931 Симеон Стоичков договорът за разсрочването е бил подписан от Марков, докато Кралев е бил на олимпиадата в Рио.
"Много се надяваме министър Кралев да вземе отношение относно действията на своите кадри. Това ръководство на българския шахмат е тотално компрометирано и носи само срам. То не може повече да представлява страната и играчите ни", обяви Стоичков.
Преди две седмици Красен Кралев обяви, че чака официалните документи от Европейския шахматен съюз, за да прецени какво да се прави. В момента той е в Япония.
Алтернативната федерация вече е предприела стъпки за легитимирането си пред международните организации и е присъствала на конгресите на европейската и световната федерация в Баку.


description: Събитието Sofia24 започва в 14 часа на 17 септември, а финалът ще е в 14 часа в неделя и ще протече изцяло на националния стадион "Васил Левски".

title: Денонощно бягане в София ще събира средства за параолимпийците

maintext:
Фотограф: Георги Кожухаров
Клубът по лека атлетика "Приорити спорт" организира благотворително 24-часово бягане Sofia24 в подкрепа на българските параолимпийци.
Събитието започва в 14 часа на 17 септември, а финалът ще е в 14 часа в неделя и ще протече изцяло на националния стадион "Васил Левски".
Участието е безплатно и за всяка направена обиколка ще бъде даряван по 1 лев на българските параолимпийци от спонсорите на събитието, начело с "Мтел".
"Sofia24 е благотворителна спортна инициатива, която няма състезателен характер. Идеята е да направим нещо полезно за себе си и за обществото, мотивирани от конкретна благотворителна кауза, в този случай – подкрепа за българските параолимпийци", съобщи председателят на клуба Магдалена Христова.Препоръчителният брой обиколки за всеки участник е три, но не е задължително да бъдат направени наведнъж. Всеки, който не се чувства подготвен, е поканен да направи дори само една обиколка от 400 метра. Участниците могат да бягат колкото пъти пожелаят в рамките на 24-те часа.През цялото време професионална техника ще отчита всяка направена обиколка. В зоната за предаване на щафетата ще има два екрана, на които в реално време ще се отразяват всички обиколки.Участието с събитието е отборно, като препоръчителният брой е шест души. "Приемаме и отбори от по-малко от шест човека. В такъв случай си запазваме правото да добавим един или няколко индивидуални участника към вашия отбор до достигане на обща бройка от шест човека", съобщиха организаторите.Организаторите препоръчват да се направи предварителна регистрация на sofia24run.com, за да може дасе подготвят навреме номерата и щафетните палки на отборите. "Без проблем обаче, можем да направимрегистрацията и в момента на вашето пристигане на стадиона", уточняват те.


title: Дългият път към Гърция: Поне 10 км опашка от коли на Кулата, 4 км на Маказа

maintext:
Снимката е архивна
Десетките хиляди пътуващи за плажовете на Гърция чакат с часове за да преминат границата в първия ден от дългия уикенд от 4 почивни дни. Изключително интензивен е трафикът на леки автомобили на изход на ГКПП-Кулата. Според "Гранична полиция" на този пункт се е образувала около 10-километрова колона от чакащи. Според Нова телевизия опашката е достигнала дори 20 километра, а магистрала "Струма" е блокирана от Сандански до Кулата, заради забавяне в обработка на документите. Въпреки, че там работят всички 4 гишета и са насочени допълнителни екипи, според очевидци 100 метра от опашката се се изминават между 20 и 30 минути.Натоварено е движението и на изход на ГКПП-Маказа, където колоната е около 4 км. Струпването на автомобили на пункта е започнало още преди съмване. Трафикът до границата също е изключително натоварен. По кръстовищата на кърджалийския булевард Беломорски, по който минават пътуващитe за Гърция, също имат тапи.На останалите ГКПП-та движението е интензивно, но няма сериозни затруднения. От МВР препоръчаха на пътуващите да използват алтернативните маршрути към Гърция през ГКПП- Ивайловград, Илинден, Капитан Петко войвода и ЗлатоградНатоварени са входно-изходните артерии на София преди началото на четирите почивни дни, съобщи пред Радио "Фокус" комисар Тенчо Тенев, началник на Отдел "Пътна полиция" към СДВР. Той очаква над не по-малко от 50-60 хиляди автомобила да напуснат столицата само днес. В петък Тенев прогнозира, че за дългия уикенд колите излизащи от столицата може да преминат 200 000.От АПИ съобщиха, че за улеснение на трафика през Владая и повишаване на пътната безопасност в събота от 8 ч. до 14 ч. ще има две ленти за излизащите от София.В деня на голямото прибиране - 6 септември, от Пътната агенция ще отворят и двете ленти на тунел "Ечемишка" в посока София. Тогава две ленти ще бъдат осигурени и за прибиращите се към София през Владая, където също има ремонт. За да се облекчи трафикът, движението на тирове по магистралите и първокласните пътища ще бъде спряно между 14:00 и 20:00 часа.На българо-турската граница трафикът също е бавен. На ГКПП - Капитан Андреево има образувана колона от 3 км за товарни автомобили на вход, а на Лесово от 2 км за камиони.На Дунав мост и Видин също има колони от 2 км товарни автомобили на изход.


description: Вчера министърът на образованието Меглена Кунева обяви, че одитът на университета ще бъде пратен и на ДАНС.

title: Прокуратурата ще разследва бившия ректор на Медицинския университет

maintext:
Проф. Ваньо Митев, бивш ректор на МУ-София (в ляво)
Фотограф: Анелия Николова
проф. Ваньо Митев
Агенцията за държавна финансова инспекция.
Софийската градска прокуратура образува досъдебно производство за престъпления по служба срещу бившия ректор на Медицински университет – София,, съобщиха от държавното обвинение. Вчера министърът на образованието Меглена Кунева обяви, че одитът на медицинското висше училище ще бъде пратен на ДАНС, прокуратурата иВ него се съдържат данни, според които Митев, който оглавяваше и два мандата Съвета на ректорите, е предприел действия по незаконосъобразно премахване на Студентски стол №8 чрез провеждане на открита процедура на избор на изпълнител. Установено е, че този имот представлява публична държавна собственост и процедурата по премахване следва да бъде извършена след решение на Министерския съвет за преобразуване на имота от публична в частна държавна собственост, става известно от съобщението на държавното обвинение. Бившият ректор е предприел действия по разрушаването на студентския стол, въпреки че е липсвало решение на Министерския съвет.Освен това прокуратурата ще провери и сключените договори за провеждане на обучение на чуждестранни студенти в центрове за предклинично обучение в Швейцария, Германия и Кипър. "Функционирането и провеждането на обучение в такива центрове не е предвидено в Правилника за устройството и дейността на Медицинския университет - София, където са уредени структурата и функциите на органите на управление на отделните и обслужващи звена, и филиали на университета. Установено е, че в периода 2014 - 2016 г. университетът е провеждал изнесено обучение срещу заплащане в Швейцария и Кипър на 146 чуждестранни студенти, които са приети да се обучават без полагане на изпит по химия и биология, а само с тест за владеене на английски език. Това е в нарушение на Наредбата за единните държавни изисквания за придобиване на висше образование по "Медицина" и "Дентална медицина", пишат още от прокуратурата.Студентите са плащали такса по 1000 евро годишно, а след втората година е трябвало да преминат на обучение в България. Тук те са плащали по 8 хиляди евро. Според държавното обвинение тези действия на бившия ректор са в нарушение на Закона за висшето образование и Закона за финансовото управление и контрол в публичния сектор (ЗФУКПС).Бившият ректор е изразходвал и бюджетни средства за командировки до Доминиканската република, Москва, Иркутск, Чили, Оман, Хавана, Токио, Йокохама, Киото, Сеул и др., без да има реална възвращаемост за университета. Предмет на разследването ще бъде и закупуването на лек автомобил с висока проходимост м. "Range Rover Sport 4 х4" през 2014 г. на стойност 177 108 лв. Според одита тези разходи също са неоправдани нарушават закона. Определен е двумесечен срок за приключване на разследването.